Гимназија „Мирче Ацев“ - Прилеп

Средно општинско училиште (СОУ) - Гимназија „Мирче Ацев“ ― гимназија која се наоѓа во Прилеп, Општина Прилеп. Историјa По предлог на Поверенството за просвета, Президиумот на АСНОМ, на своето заседание одржано на 3 ноември 1944 година во Горно Врановци, донел решение на територијата на Македонија да бидат отворени 9 гимназии. Со тоа, една била планирана во Прилеп. Гимназијата со работа започнала на 30 јануари 1945 година, кога бил одржан првиот наставнички совет под раководство на првиот директор по ослободувањето, професорот Стеван Шапчески. Советот решил за име на Гимназијата да бидат предложени имињата на Мирче Ацев и Пере Тошев, а од Народнослободителниот одбор прифатен бил предлогот Гимназијата да го носи името на народниот херој Мирче Ацев. На 1 февруари 1945 година, започнала да биде изведувана наставата во старата училишна зграда на сегашното Основно училиште „Кочо Рацин“. Во првата учебна година, Гимназијата започнала да работи како Полна гимназија (I-VIII) клас, а наставата се изведувала според наставен план и програма на мајчин македонски јазик. Поради зголемениот број на запишани ученици во наредните учебни години, бил почуствуван недостиг на училиштен простор, така што во април 1947 година, започнала изградбата на нова гимназиска зграда во Тризла Маало наспроти Тутунскиот комбинат, и за две години, поточно во второто полугодие од учебната 1949/50 година Полната Гимназија „Мирче Ацев“ била преместена во новата зграда - каде што и денес се наоѓа, со 31 просторија за изведување на настава, фискултурна сала, спортски игралишта, канцелариски и други простории. Во учебната 1953/54 година, настанале нови организационо-структурални промени во гимназијата, така што останале само вишите класови, а нижите и прогимназиите се слеани во основните осумгодишни училишта. Името Виша гимназија го носела до учебната 1957/58 година, за потоа да стане 4 класно училиште за општо образование - гимназија. Во 1959 година, било извршено измена на наставните планови и програма од страна на Советот за просвета на НРМ. Со тие промени Гимназијата на младинците од 15-19 години им давала сигурни, широко стручни и научни знаења од областа на јазикот и книжевноста, другите општествени науки, од техниката и културата и друго, со цел да ги подготви учениците со предзнаења за да можат успешно да ја следат наставата на универзитетско ниво. Со цел да биде извршена благовремена професионална ориентација на младите гимназијалци, била воведена нова организација во наставата, односно реформирана четврто-класна Гимназија (I, II, III и IV клас) поделена во две насоки: општествено-јазична и природно-математичка. Гимназијата „Мирче Ацев“ во учебната 1983/84 година била преобразена во т.н. Училиштен центар за општествено-техничка и медицинска насока, со 920 ученици од гимназијата „Мирче Ацев“ сместеми во 29 парарелки и 58 вработени и Медицинско училиште со 350 ученици во 10 паралелки и 17 вработени. Тогаш уписот за прва година бил вршен по изборна програма, според следните струки и занимања: просветна струка - соработник во воспитно-образовна дејност, културолошка струка - културолошки техничар, математичко-информатичка струка - информатички техничар, градежна струка - хидроградежен техничар, здравствена струка - акушерка, педијатриска сестра, медицинска сестра, лаборантски техничар, биотехничка струка- биотехничар. Воведувањето на новиот концепт на насочено образование и неговите промени во наредните години, веројатно не ги дало очекуваните резултати, така што во 1993 година Училишниот центар за општествено-техничка и медицинска насока „Мирче Ацев“, преминал во Гимназија „Мирче Ацев“ со паралелки за општа и природно-математичка гимназија, во согласност со промената на Законот за насочено образование. Почнувајќи од учебната 2001/2002 година, во Гимназијата „Мирче Ацев“ е применуван наставниот план за гимназиско образование што е донесен на ниво на Македонија. Директори Стеван Шапчески (1945-19??) Кире Николоски (-2017) Димче Настоски (2017-2022) Рубинчо Матески (в.д.) (2022) Весна Михаиловска (2022- 2025) Снежана Спиркоска (в.д) (2025 - ) Наставен план за гимназиско образование Наставниот план е структуиран од 3 организациско-содржински компоненти: задолжителни предмети изборни предмети проектни активности Во прва година не постојат изборни програми, што значи наставата во прва година е иста за сите ученици во гимназиското образование. Во втора година ученикот избира еден предмет од листата на изборни предмети: Информатичка технологија Латински јазик Елементарна алгебра и геометрија Елементарна алгебра Етика Во трета година ученикот се определува за едно од следните изборни подрачја: Природно-математичко подрачје - комбинација А Архивирано на 11 јуни 2012 г. Природно-математичко подрачје - комбинација Б Архивирано на 11 јуни 2012 г. Јазично-уметничко подрачје - комбинација А Архивирано на 11 јуни 2012 г. Јазично-уметничко подрачје - комбинација Б Архивирано на 11 јуни 2012 г. Општествено-хуманистичко подрачје - комбинација А Архивирано на 11 јуни 2012 г. Општествено-хуманистичко подрачје - комбинација Б Архивирано на 11 јуни 2012 г. За секое изборно подрачје во трета и четврта година се утврдени листи на изборни премети Архивирано на 11 јуни 2012 г. врз основа на логичките и функционалните односи помеѓу сродните научни дисциплина, со што на секој ученик му се дава можност да се развива во оној правец во кој ги покажува и изразува своите желби, интереси, способности, како и да се информира и подготви за соодветни студии. Проектните активности се посебно подрачје во Наставниот план чија што функција е задоволување на поединечните интереси и желби на ученикот во одделни области, односно да се поттикне креативноста на учениците, со цел да дојдат до израз нивните афинитети и поединечни способности. Поради својата специфичност, тие се разликуваат од наставните предмети и затоа се реализираат во рамките на годишниот фонд на часови (70 часа годишно). Во Гимназијата застапени се следните проектни активности: Иновации и претприемништво, Мир, толеранција и заштита, Урбана култура, Литературен клуб, Драма и драмска секција, Училиштен весник Архивирано на 4 јуни 2012 г., Дебатен клуб, Активности од областа на музиката (хор, оркестар), Ликовно творечки активности, Спортски активности, Природни науки -физика, хемија, биологија, математика, информатика, географија. Учество на натпревари и освоени награди Секоја година учениците од Гимназијата „Мирче Ацев“ учествуваат на многубројни регионални, државни и меѓународни натпревари од различни области и секогаш постигнуваат успеси со освоени, први, втори и трети места. Во учебната 2011/2012 година се постигнати следните успеси: Теодора Кочоска – III место на државен натпревар за млади истражувачи од Р.М. организиран од “Народна техника” по физика и I место (златен медал) на МАКИНОВА 2012 (младинско творештво) – ментор: Ана Велјаноска. Андреј Богатиноски – II место на државен натпревар за млади истражувачи од Р.М. организиран од “Народна техника”по астрономија - ментор: Ана Велјаноска Данче Недеска – I место на државен натпревар за млади истражувачи од Р.М. организиран од “Народна техника” по математика – ментор: Игор Димовски Стефан Николоски – II место на државен натпревар по математика - ментор: Јорданка Чешелкоска Мимоза Насеска – I место на државен натпревар по астрономија - ментор: Кирил Јосифоски Михаела Ангелеска – II место на државен натпревар за млади истражувачи д Р.М организиран од “Народна техника” по хемија - ментор: Блаже Димески Антониј Мијоски - I место на државен натпревар по математика - ментор: Маријана Спиркоска - III место на државен натпревар по информатика -ментор: Анкица Стеваноска Јанческа - III место на Македонска математичка олимпијада - ментор: Маријана Спиркоска Теодора Јагуриноска – III место на натпревар за најдобар есеј – “Зошто е кул да си стар” – ментор : Ленка Јованоска Мартин Николовски – I место на државен натпревар во шах организиран од Федерацијата за училиштен спорт на Р.М. –ментори: Бранко Дисоски и Гоце Ѓорѓиоски Ангела Стојаноска – I место во стрелаштво (државно првенство – средни училишта) –ментор: Даниел Василески Мишела Димоска – I место на државен натпревар во карате (средни училишта) –ментор: Орде Цветаноски Маријана Димоска - II место на државен натпревар во карате (средни училишта) –ментор: Орде Цветаноски Марија Зероска - III место на државен натпревар во карате (средни училишта) –ментор: Орде Цветаноски Бојан Димески – II место на државен натпревар во карате (средни училишта) –ментор: Орде Цветаноски I место по прва на медицнската помош на државниот натпревар во Велес освои екипата во состав : Ивона Јованоска (капитен), Антонио Филипоски, Теодора Попорданоска, Јане Џумеркоски, Симона Трајческа, Марија Јованоска, Андреј Габроски и Јован Белакапоски –ментор: Гоце Ѓорѓиоски II место на екипата во футсал на Гимназијада – Прилеп 2012 г. составен од: Јорданчо Наумоски, Лоренцо Николоски, Марко Спиркоски, Дејан Златески, Андреј Хаџи – Попоски, Бојан Стојкоски, Стефан Иваноски, Андреј Тодороски, Дарко Ѓорѓиоски, Горан Здравески. –ментор: Бранко Дисоски Познати личности кои предавале во прилепската гимназија Круме Кепески Димитар Стојанов - Мире Цветан Беличански Борис Талески Панде Караџоска Ѓорѓи Елим Борис Наумоски Рампо Ачески Васка Илиоска Милан Бартипан Галина Лубјани Гојко Друловиќ Блаже Димески Познати личности кои учеле во прилепската гимназија Борче Јовчески - градоначалник на Општина Прилеп (2021-) Илија Јованоски - градоначалник на Општина Прилеп (2017-2021) Марјан Ристески - градоначалник на Општина Прилеп (2005-2017) Миле Јанакиески - министер за транспорт и врски (2006-2015) Кирил Ристоски Димитар Гешоски Нада Гешоска- глумица Димитар Станкоски - режисер Јордан Михајлоски Александар Ежов Методија Симоновски Димитар Димески Петар Башески Александар Ношпал Илија Андонов Ченто Марин Бабиќ Захаринка Вртаноска Благоја Спиркоски - Џумерко Кристијан Габроски (Ристо Бомбата) Роберто Беличанец Даниел Мелвил Горјан Петрески Жарко Башески Огнен Јанески - тв водител Галерија Наводи Надворешни врски Матична страница Портал на основни и средни училишта во Република Македонија, schools.edu.mk Архивирано на 16 октомври 2011 г. Службена мрежна страница на Министерството за образование и наука